[[চিত্র:Fred Thomson, Frances Marion, Mary Pickford - Dec 1919 EH.jpg|থাম্ব|বাম|১৯১৯ সালে নব্য বিবাহিত [[ফ্রেড টমসন]] ও ম্যারিয়নের সাথে [[ম্যারি পিকফোর্ড]] (মধ্যে)।]]
ম্যারিয়ন চারবার বিবাহ বন্ধনে আবদ্ধ হন। তিনি ১৯০৭ সালে ওয়েসলি দে লাপ্পেকে বিয়ে করেন এবং ১৯০৯ সালে তাদের বিবাহ বিচ্ছেদ হয়। পরে তিনি ১৯১০ সালে রবার্ট পাইকের সাথে বিবাহ বন্ধনে আবদ্ধ হন। এই দুটি বিবাহই তিনি তার নাম পরিবর্তনের পূর্বে সম্পন্ন করেন। ১৯১৯ সালে তিনি [[ফ্রেড টমসন]]কে বিয়ে করেন। ফ্রেড ১৯২১ সালে "দ্য লাভ লাইট" চলচ্চিত্রে [[ম্যারি পিকফোর্ড]]ের সাথে অভিনয় করেছিলেন। তিনি পিকফোর্ডের সাথে এতই ঘনিষ্ঠ ছিলেন যে তিনি ফ্রেডকে বিয়ে করলে ও পিকফোর্ড [[ডগলাস ফেয়ারব্যাঙ্কস]]কে বিয়ে করলে তারা একত্রে মধুচন্দ্রিমায় যান। ১৯২৮ সালে টমসনের অপ্রত্যাশিত মৃত্যুর পর তিনি ১৯৩০ সালে পরিচালক [[জর্জ ডব্লিউ. হিল]]ের সাথে বিবাহ বন্ধনে আবদ্ধ হন। ১৯৩৩ সালে তাদের বিবাহ বিচ্ছেদ ঘটে। তার দুই সন্তান - ফ্রেডরিক সি. টমসন ও দত্তক নেওয়া পুত্র রিচার্ড টমসন। ফ্রেডরিক ইয়েল বিশ্ববিদ্যালয় থেকে ইংরেজি বিষয়ে [[পিএইচডি]] অর্জন করেন এবং সেখানে পাঠদান করতেন এবং পরে নর্থ ক্যারোলিনা বিশ্ববিদ্যালয়ে যোগদান করেন। তিনি [[জর্জ ইলিয়ট]]ের লেখনীর সম্পাদক ছিলেন এবং ১৯৮০ সালে ও পরবর্তী সময়ে "ফেলিক্স হল্ট, দ্য র‍্যাডিক্যাল" বইটির সংস্করণের প্রকাশক ছিলেন।

কর্মজীবন
বহিঃসংযোগ
ব্যক্তিগত জীবন
মৃত্যু